text: [{"text_idx": "#000008", "text": "Kesala Akutusa, mulopwe wa Umbikalo wa bene Loma, wa\u0304elele lubila lwa amba Bayuda bonso bajokele kwabo bakelembeje. O mwanda ba Yosefa ne Madia ba\u0304kutyile lwendo kebenda ku Yelusalema, kwine kwa\u0304tambile kisaka kya ba Yosefa. Madia wa\u0304di na di\u0304mi mbutwila pi."}, {"text_idx": "#000010", "text": "Kubwipi na kibundi kya Betelema, kwa\u0304di bakumbi bamo ba\u0304di bala\u0304la panja balama luombe lwabo. Ba\u0304bezemuka\u2019tu, mwikeulu ka\u0304imene ku meso abo, ne kito\u0304keji kya ntumbo ya Yehova kye\u0304bamunika. Bakumbi ba\u0304zakele, inoko mwikeulu we\u0304basapwila\u2019mba: \u2018Kemwakikwatwai moyo. Ndi na musapu wa nsangaji. Dyalelo, Meshiasa wabutulwa mu Betelema.\u2019 Ponka\u2019pa, mu\u0304lu mwa\u0304mweka bamwikeulu bavule ke\u0304banena\u2019mba: \u2018Ntumbo kudi Leza momwa mu\u0304lu, ne ndoe pano pa ntanda.\u2019 Kupwa, bamwikeulu\u2019ba ba\u0304jimina. Lelo bakumbi ba\u0304longele\u2019po namani?"}]